Document ID: 31989R3913

*****
ΚΑΝΟΝΙΣΜΟΣ (ΕΟΚ) αριθ. 3913/89 ΤΗΣ ΕΠΙΤΡΟΠΗΣ
της 20ής Δεκεμβρίου 1989
για την απόσυρση ορισμένων προϊόντων από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 81 παράγραφος 3 στοιχείο γ),
Εκτιμώντας:
ότι ο συμπληρωματικός μηχανισμός στις συναλλαγές (ΣΜΣ) έχει σαν στόχο να παρακολουθεί την εξέλιξη των συναλλαγών των προϊόντων μεταξύ της Κοινότητας με τη σύνθεσή της στις 31 Δεκεμβρίου 1985 και της Ισπανίας κατά τη διάρκεια μιας περιόδου που καθορίζεται στην πράξη· ότι το άρθρο 81 παράγραφος 3 στοιχείο γ) της εν λόγω πράξης προβλέπει εντούτοις τη δυνατότητα αποσύρσεως από τον κατάλογο των προϊόντων που υπάγονται στο ΣΜΣ ορισμένων προϊόντων, από το πέμπτο έτος μετά την προσχώρηση, εάν η εφαρμογή του, λαμβάνοντας ιδίως υπόψη το επίπεδο των πραγματοποιουμένων εισαγωγών των εν λόγω προϊόντων και τη διαρθρωτική κατάσταση της παραγωγής και της εμπορίας, δεν θεωρείται πλέον αναγκαία· ότι αυτή είναι η περίπτωση για τα προϊόντα του τομέα του βοείου κρέατος που αναφέρονται στο παράρτημα του παρόντος κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής ad hoc,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα του τομέα του βοείου κρέατος που αναφέρονται στο παράρτημα (κωδικοί ΣΟ ex 0202, ex 0206 και ex 0210) αποσύρονται από τον κατάλογο των προϊόντων που υπάγονται στο συμπληρωματικό μηχανισμό των συναλλαγών.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1989.

Labels: 3
17
18